

**România, Judeţul Hunedoara**

**Oraşul SIMERIA**

Str. Avram Iancu nr.23, cod poştal 335900, judeţul Hunedoara

Tel: 0254.260005; Fax: 0254.260050, [contact@primariasimeria.ro](mailto:contact@primariasimeria.ro)

Nr. \_\_\_\_\_\_ din \_\_\_\_\_\_\_\_\_\_

**CONTRACT DE PRESTĂRI SERVICII**

În temeiul Legii nr.98/2016 și Hotărârii nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice s-a încheiat prezentul contract de prestări servicii.

între:

1. **Părțile contractante**

**ORAȘUL SIMERIA**, cu sediul în Simeria, str. Avram Iancu, nr. 23, județul Hunedoara, telefon/fax 0254-260005/260050 cod fiscal 4375135 cont RO32TREZ24A705000203030X trezoreria Deva, reprezentat prin Rîsteiu Emil-Ioan –Primar, în calitate de **achizitor**, pe de o parte

și

**SC \_\_\_\_\_\_\_\_\_\_ SRL**, cu sediul \_\_\_\_\_\_\_\_\_\_, județul \_\_\_\_\_\_\_\_\_\_\_, telefon \_\_\_\_\_\_\_\_, nr. Reg. Com. \_\_\_\_\_\_\_\_\_\_\_\_, nr. Cod Fiscal \_\_\_\_\_\_\_\_\_\_\_\_, reprezentat prin \_\_\_\_\_\_\_\_\_\_\_\_\_,în calitate de **prestator**, pe de altă parte.

1. **Definiţii**

În prezentul contract următorii termeni vor fi interpretaţi astfel

a.**contract** – prezentul contract şi toate anexele sale;

b.**achizitor şi prestator** – părţile contractante, aşa cum sunt acestea numite în prezentul contract;

c.**preţul contractului –** preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d.**servicii** – activităţi a căror prestare fac obiect al contractului,

e.**produse –** echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;

f.**forţa majoră –** un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunţiativă.

Nu este considerat forţă majoră un eveniment asemenea celor de mai sus care, fără a crea o imposibilitate de executare, fac extrem de costisitoare executarea obligaţiilor uneia din părţi;

g.**zi –** zi calendaristică, an – 365 de zile

**3. Interpretare**

3.1. -În prezentul contract, cu excepţia unei prevederi contrare cuvintele la forma singular vor include forma de plural şi viceversa, acolo unde acest lucru este permis de context.

3.2. -Termenul “zi” sau “zile” sau orice referire la zile reprezintă zile calendaristice dacă nu se specifică în mod diferit.

**Clauze obligatorii**

**4. Obiectul principal al contractului**

4.1. - Prestatorul se obligă să presteze **” “*Servicii de tăiere definitivă (doborâre) a unui număr de 20 arbori periculoși, cu utilaje specifice, fasonare, încărcare și transport la o distanță de maxim 5 km, situați pe zona verde din cadrul UAT Simeria”,*** *Cod CPV – 77211400-6 – Servicii de tăiere a arborilor (Rev.2)*

4.2. - Achizitorul se obligă să plătească preţul convenit în prezentul contract pentru următoarele servicii:

- Servicii de tăiere definitivă a 11 arbori din specia rășinoase (molid, pin), foarte înalți, situați pe zona verde, strada Aurel Vlaicu, în vecinătatea blocului ANL și a grădiniței nr.1, strada 1 Decembrie, unul uscat în totalitate, ceilalți parțial uscați, cu înalțime mare, H=10-16 metri, diametrul D=0,4-0,5 metri, care se află într-o stare biologică precară, de declin vegetativ, cu ramuri uscate în totalitate sau parțial uscate, rădăcinile fixate superficial în sol, cu trunchiurile înclinate, prezentând pericol public de prăbușire pe trotuar și carosabil;

- Servicii de tăiere definitivă a 7 arbori din specia rășinoase (molid, pin), cu înalțime mare H=10-18 metri, diametrul D=0,4-0,5 metri, cu rădăcinile fixate superficial în sol, cu trunchiurile înclinate, prezentând pericol public de prăbușire, situați pe zona verde, strada Ion Luca Caragiale;

- Servicii de tăiere definitivă 1 molid (pin) parțial uscat, H=10-14 metri, diametrul D=0,4 metri, situat pe zona verde, în aliniamentul străzii Fabricii;

- Servicii de tăiere definitivă 1 tei cu înălțime mare, H=8-10 metri, D=0,50 metri, situat pe zona verde bloc C, scara 1, strada 1 Decembrie, cu tulpina înclinată, prezentând pericol de prăbușire;

Serviciile de tăiere defintivă ce urmează a fi efectuate constau în doborârea arborilor, fasonarea masei lemnoase pe tronsoane cu lungimea cuprinsă între 2-5 metri, încărcarea, și transportul la o distanță de maxim 5 km.

4.3 – Acest lucru este necesar pentru că arborii sunt într-o stare biologică precară, de declin vegetativ, prezintă coroane diforme, rare, ramuri bolnave, trunchiuri înclinate, deforme, cu rădăcinile fixate superficial în sol, unii uscați în totalitate, alții parțial uscați, care pun în pericol siguranța pietonilor și a traficului rutier, conductele de utilități publice, infrastuctură rutieră și pietonală.

**5. Preţul contractului**

5.1. - Preţul convenit pentru îndeplinirea contractului, plătibil prestatorului de către achizitor, este de **\_\_\_\_\_\_\_ lei**, la care se adauga **\_\_\_\_\_\_\_\_**lei TVA, rezultand o valoare totala de **\_\_\_\_\_\_\_\_\_\_\_\_** lei.

**6. Durata contractului**

6.1 – Durata prezentului contract este la data semnării până la îndeplinirea integrală și corespunzătoare a obligațiilor de către ambele părți.

***7*. Executarea contractului**

7.1 – Executarea contractului începe odată cu semnarea prezentului contract de către ultima parte semnatară.

7.2 – Durata de execuție a lucrărilor este de **30 zile** de la data semnării contractului de servicii.

**8. Documentele contractului**

8.1. - Documentele contractuluisunt:

- Referat nr. 13676 din 28.07.2025 și anexă- situație arbori periculoși care trebuie doborâți definitiv;

- Atribuire directa SEAP nr. \_\_\_\_\_\_\_\_ din \_\_\_\_\_\_\_\_\_\_.

**9. Obligațiile principale ale prestatorului**

DREPTURILE Şl OBLIGAŢIILE PRESTATORULUI

9.1 – Prestatorul se obligă să deţină atestat pentru activitatea de exploatare forestieră, în vederea eliberării autorizației de exploatare forestieră;

9.2. - Prestatorul se obligă să presteze serviciile care fac obiectul prezentului contract cu profesionalismul și promtitudinea cuvenite angajamentului asumat în conformitate cu cerintele din Anexă – situație arbori periculoși care trebuie doborâți definitiv și cu obligațiile asumate prin prezentul contract.

9.3. - În vederea îndeplinirii contractului prestatorul are obligația de a îndeplini cerințele din Anexă – situație arbori periculoși care trebuie doborâți definitiv, ce face parte integranta din prezentul contract.

9.4. - Prestatorul este pe deplin responsabil pentru servicii prestate pe toată perioada de derulare a contractului. Totodată este răspunzator atât de siguranța tuturor operațiunilor și metodelor de prestare utilizate cât și de calificarea personalului folosit pe toată perioada contractului

9.5. - Prestatorul se obligă să despăgubească achizitorul împotriva oricăror:

* reclamaţii şi acţiuni în justiţie, ce rezultă din sau in legatura cu serviciile prestate;
* daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea Anexei întocmite de către achizitor.

9.6. - Prestatorul se obligă să respecte pe toată durata contractului regulile obligatorii referitoare la condițiile de muncă și porotecția muncii în vigoare la nivel național.

9.7. - Prestatorul trebuie să intervină, la cererea beneficiarului, și în afara orelor de program sau în regim de urgență.

9.8. - Raspunderea prestatorului începe odată cu semnarea contractului.

**Drepturile şi obligaţiile achizitorului**

9.9. - Achizitorul se obligă să plătească Prestatorului preţul convenit pentru îndeplinirea contractului, conform cap. 5 din prezentul contract.

9.10. - Achizitorul, prin persoanele responsabile desemnate are dreptul de a inspecta şi/sau de a testa prestarea serviciilor menţionate la pct.4.1 pct.4.2 și pentru a verifica conformitatea lor cu specificaţiile din Anexă – situație arbori periculoși care trebuie doborâți definitiv.

9.11. - Achizitorul se obligă să platească facturile emise de prestator în termen de 30 zile de la emiterea acestora.

**10. Sanctiuni pentru neindeplinire culpabila a obligațiilor**

10.1. - În cazul în care, din vina sa exclusivă, prestatorul nu reuşeşte să-şi execute obligaţiile asumate prin contract, atunci achizitorul are dreptul de a deduce din preţul contractului, ca penalităţi, o sumă echivalentă cu 0,01 % din preţul contractului pentru fiecare zi de întârziere până la îndeplinirea efectivă a obligaţiilor.

10.2. - În cazul în care achizitorul nu onorează facturile în termen de 30 de zile de la expirarea perioadei convenite, atunci acesta are obligaţia de a plăti, ca penalităţi, o sumă echivalentă cu 0.01 % din plata neefectuată pentru fiecare zi de întârziere, până la îndeplinirea efectivă a obligaţiilor.

10.3. - Nerespectarea de către părţi a obligaţiilor prevăzute în prezentul contract dă dreptul părţii lezate să considere contractul reziliat de plin drept fără nicio altă formalitate şi fără nicio altă procedură judiciară sau extrajudiciară

10.4. - Achizitorul îşi rezervă dreptul de a renunţa oricând la contract, printr-o notificare scrisă adresată prestatorului, fără nicio compensaţie, de la deschiderea falimentului împotriva acestuia în condiţiile Legii nr. 85/2014 privind procedurile de prevenire a insolvenţei si de insolventa, cu modificările şi completările ulterioare, cu condiţia că această renunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

***Clauze specifice***

**11. Începere, finalizare, întârzieri, sistare**

11.1. - Prestatorul are obligaţia de a începe prestarea serviciului începând cu data semnării contractului.

11.2. - Dacă pe parcursul îndeplinirii contractului prestatorul nu respectă termenul prevăzut pentru îndeplinirea contractului, acesta are obligaţia de a notifica acest lucru, în timp util, achizitorului.

**12. Modificarea Contractului de Servicii**

12.1. - Modificările substanţiale ale Contractului de Servicii se vor face prin Act adiţional, cu respectarea prevederilor legale în vigoare la data încheierii acestuia. Dacă solicitarea de modificare provine de la Prestator, acesta trebuie să înregistreze solicitarea la Achizitor înainte de data preconizată pentru intrarea în vigoare a Actului adiţional.

12.2. - Înaintea încheierii actului adiţional, achizitorul poate notifica Prestatorul despre forma şi natura modificărilor. Pe cât posibil după primirea notificării, Prestatorul poate transmite o propunere scrisă ce conţine:

a) o descriere a serviciului care urmează să fie executat sau a măsurilor care urmează să fie luate şi un program de prestare a acestora; şi

b) orice modificări necesare la programul de prestare a serviciilor sau cu privire la oricare din obligaţiile Prestatorului în baza Contractului;

12.3. - Modificarea contractului se poate face si cu respectarea art. 221 din Legea 98/2016 privind achizitiile publice, prin întocmirea unui act adiţional în acest sens.

**13. Recepţie şi verificări**

13.1. - Achizitorul are dreptul de a verifica modul de prestare a serviciilor.

13.2. - Verificările vor fi efectuate în conformitate cu prevederile din prezentul contract, de catre: compartimentul GUPMP.

13.3. - Servicii de tăiere definitivă a arborilor periculoși, vor fi urmărite de compartimentul de specialitate pe toata perioada derulării contractului.

**14. Plăţi şi penalităţi de întârziere**

14.1. - Achizitorul are obligaţia de a efectua plata către prestator în termenul de 30 zile de la emiterea facturii de către acesta din urmă.

14.2. - Pentru serviciile prestate, plaţile datorate de achizitor prestatorului sunt tarifele declarate în oferta.

14.3. - Plata prezentului contract se va face in conformitate cu prevederile Legii 72/2013 privind masurile pentru combaterea intarzierii in execuatarea obligatiilor de plata a unor sume de bani rezultand din contracte incheiate intre profesionisti si intre acestia si autoritati contractante.

14.4. - Tarifele care se vor practica este cel din oferta anexata prezentului contract si este valabil pe toata perioada de derulare a contractului.

**15. Amendamente**

15.1. - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii prezentului contract.

15.2. - Niciun act adiţional nu poate fi încheiat retroactiv. Orice modificare a contractului care nu ia forma unui act adiţional sau ordin administrativ sau care nu respectă prevederile prezentului contract, va fi considerată nulă şi neavenită.

**16. Cesiunea**

16.1. - Pentru indeplinirea contractului este permisă doar cesiunea creanţelor născute din acest contract, obligaţiile ramânând în sarcina părţilor contractante, astfel cum au fost stipulate şi asumate iniţial.

**17. Forţa majoră**

17.1. - Forţa majoră este constatată de o autoritate competentă.

17.2. - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

17.3. - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

17.4. - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**18. Soluţionarea litigiilor**

18.1 - Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea prezentului contract.

18.2. - Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare parte poate solicita ca disputa să se soluţioneze de către instanţele judecătoreşti competente din România.

**19. Clauză de confidențialitate**

19.1.Prestatorul se obligă să păstreze confidențialitatea datelor, informațiilor și documentelor pe care le va deține ca urmare a executării clauzelor prezentului contract.

**20. Încetarea/rezilierea contractului**

20.1. Prezentul contract va înceta:

a) prin acordul ambelor părţi, consemnat în scris prin act adiţional;

b) la expirarea Duratei contractului sau a Perioadei de Prelungire;

c) în cazul declanşării procedurii lichidării sau falimentului asupra oricărei părţi.

20.2. Oricare din parti poate rezilia unilateral prezentul contract, fara interventia instantelor judecatoresti, pe baza unei notificari transmisa cu 15 de zile prealabile celeilalte parti, si îndeplinirea obligaţiilor de plată/livrare şi a oricăror alte obligaţii asumate până la acel moment, în baza prezentului contract.

20.3. Încetarea contractului nu va avea nici un efect asupra obligaţiilor deja scadente între părţi.

**21. Limba care guvernează contractul**

21.1. - Limba care guvernează contractul este limba română.

**22. Comunicări**

22.1. - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

- (2) Orice document scris trebuie înregistrat atât în momentul transmiterii, cât şi în momentul primirii.

22.2. - Comunicările între părţi se pot face şi prin telefon, posta, fax sau e-mail cu condiţia confirmării în scris a primirii comunicării.

**23. Legea aplicabilă contractului**

23.1. - Contractul va fi interpretat conform legilor din România.

**24.** **Confidențialitatea datelor**

24.1 Prelucrarea datelor cu caracter personal se face cu respectarea Regulamentului european nr.679/2016 privind protectia datelor cu caracter personal (GDPR).

Părţile au înteles să încheie prezentul contract în două exemplare, câte unul pentru fiecare parte.

**ACHIZITOR PRESTATOR,**

**ORAȘUL SIMERIA SC \_\_\_\_\_\_\_\_\_\_\_\_\_\_\_ SRL**

Primar, Administrator,

Rîsteiu Emil-Ioan \_\_\_\_\_\_\_\_\_\_\_\_\_\_\_\_

Director economic

Blaga Julieta Catița

Consilier juridic,

Pipernea Szidonia-Ildiko

Responsabil contract

– șef serviciu L.U.P

Purdea Cristian-Viorel

Întocmit

Compartiment Achiziții

Vladu Andreea-Maria